Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 177

e) A hírforgalmazás eszközei és szabályai témából: Definíciós szinten sajátítsák el a tanulók: — az URH rádiózás alapfogalmait, elektromágneses hullámok keletkezését, terjedését, a hullámtartományok és a moduláció fogalmát, — a rádió adó-vevők fő részeinek feladatait, működésük lényegét, — a tűzoltóságnál alkalmazott rádiók csoportosítását, a hírközpontokban, gépjárművekben elhelyezett, valamint a kézi (hordozható) URH rádiók főbb típusait, kezelőszerveit és működésüket, — a hírforgalmazás szabályait, — az üzembe helyezés műveleteit, — az egy és több munkahely felépítését, — a forgalmazásban a közlemények vételének, továbbításának, nyugtázásának szabályait, — az üzemi és a tartalék csatorna igénybevételének lehetőségeit, — a fedőnév, fedőszám és hívónév fogalmát, a hangerő és az érthetőségi skála értelmezését, — a „vészüzemre” történő átállás végrehajtási módját, — a szimplex és duplex rendszer, a szabad és vezetett hírháló fogalmát, jelentőségét, — közlemények nyilvántartásának szabályait, — hírközpontokban elhelyezett berendezések főbb műszaki jellemzőit. Jártasság szintjén sajátítsák el a tanulók az ismeretek alkalmazásának minőségében: — az URH rádiók üzembe helyezését, közlemények adását, vételét, továbbítását, nyugtázását, — a szabad és vezetett hírhálóban való forgalmazást, — a „vészüzemre” történő átállás végrehajtását, — a rádióforgalmi adatok használatát, — az URH rádióknál egyes meghibásodások felismerését, — a rádiózással kapcsolatos nyilvántartások vezetését.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes